“Karen Zoid is ’n jarelange vriend van die KKNK en dit is werklik wonderlik dat sy haar platform gebruik om die ReWOLusie-projek te ondersteun en help. Hierdie is jou geleentheid om op ’n handgemaakte kombers te bie. Die veiling se opbrengs word vir liefdadigheidsprojekte gebruik”, sê hy.
Lizbe Strydom vertel dat haar passie vir hekel haar deur ’n moeilike tyd gehelp het. “Ek het hierdie kombers (1,2m x 1,2m) gehekel toe ek my broer verloor het. As dit nie vir my hekelwerk was nie, sou dit vir my nóg moeiliker gewees het.”
“Die bolle en bolle wol se kunswerke, wat die strate en lamppale en enige plek waar jy gekyk het, versier het, het ’n unieke en homogene identiteit aan die strate van Oudtshoorn gegee tydens die KKNK. Dit het boekdele gespreek oor hoe gemeenskappe kan saamwerk om kuns vir ’n goeie doel te skep”, sê Johan van Lill, sameroeper van die Fiëstapaneel.
"Die ander is ons pragtige dorp Oudtshoorn, sy mense en die KKNK. Toe ek aanvanklik die idee gehad het om die gemeenskap te kry om die dorp vir die 2019 KKNK te wol-bom, het ek nooit verwag dat dít die uitkoms sou wees nie.”